กสิกรให้กู้สร้างร้านค้าผ่อนนาน30ปี
ธนาคารกสิกรไทยปล่อยกู้เอสเอ็มอีเพื่อสร้างร้านค้าวงเงินสูงสุด 15 ล้านบาท ผ่อนนานที่สุด 30 ปี
28 ก.ค. 2554

ธนาคารกสิกรไทยปล่อยกู้เอสเอ็มอีเพื่อสร้างร้านค้าวงเงินสูงสุด 15 ล้านบาท ผ่อนนานที่สุด 30 ปี
นายปกรณ์ พรรธนะแพทย์ รองกรรมการผู้จัดการ ธนาคารกสิกรไทย เปิดเผยว่า ธนาคารได้ออกโครงการ สินเชื่อเอสเอ็มอีผ่อนสบาย บริการสินเชื่อเพื่อธุรกิจ SME สำหรับลูกค้าที่ต้องการซื้อหรือสร้างสถานประกอบการและใช้เป็นที่อยู่อาศัย เช่น อาคารพาณิชย์ หรือ โฮมออฟฟิส ให้วงเงินสินเชื่อสูงสุด 15 ล้านบาท ผ่อนนานสูงสุด 30 ปี ซึ่งถือว่านานที่สุด เพราะคล้ายสินเชื่อที่อยู่อาศัย แต่ผู้ประกอบการสามารถขอใช้สินเชื่อหมุนเวียน  ทั้งวงเงินกู้เบิกเกินบัญชี (O/D) ตั๋วสัญญาใช้เงิน (P/N) วงเงินหนังสือค้ำประกัน (L/I) และวงเงินสินเชื่อเพื่อการค้าระหว่างประเทศ (Trade Finance) เพื่อเสริมสภาพคล่องให้กับธุรกิจได้ด้วย
สำหรับอัตราดอกเบี้ยเงินกู้คิดอ้างอิงดอกเบี้ยเงินกู้ลูกค้ารายใหญ่ชั้นดี(เอ็มแอลอาร์) บวก 2% โดยลูกค้าสามารถคืนเงินกู้ได้ก่อนกำหนดไม่เสียค่าธรรมเนียมหากชำระครบ 3 ปี